Hurt (שיר של כריסטינה אגילרה)

"Hurt" (בעברית: "כאב") הוא סינגל שהוקלט על ידי הזמרת האמריקאית כריסטינה אגילרה. את השיר הוציאה לאור חברת התקליטים RCA רקורדס ב-17 בספטמבר 2006, והוא נכלל כרצועה השישית בתקליטור השני של אלבומה של אגילרה, Back to Basics. את המילים והלחן חיברה אגילרה לצד מארק רונסון ולינדה פרי, שגם הפיקה את השיר. השיר, שמחזק ומאדיר את הקשר בין אב לביתו, נכתב בהשראת אביה של אגילרה, פאסוטו חאבייר. חאבייר התגרש מאימה כשאגילרה הייתה ילדה, ומאז נותק ביניהם הקשר. על אף שחאבייר ניסה ליצור קשר עימה, אגילרה המשיכה להצהיר כי הקשר ביניהם נותק לחלוטין. כלפי השיר הופנו ביקורות חיוביות מטעם מבקרי המוזיקה, שכן, שיבחו את קולה של אגילרה ואת הווידאו קליפ. השיר הגיע למקום ה-19 במצעד הבילבורד הוט 100, והוסמך לסינגל זהב על ידי איגוד תעשיית ההקלטות האמריקאי. השיר נמכר בכ-1.1 מיליון עותקים בארצות הברית בלבד. הוא הגיע לעשירייה הפותחת במצעדי המוזיקה באוסטריה, בלגיה (הן בפלנדריה והן בוולוניה), צרפת וגרמניה. קליפ השיר בוים על ידי פלוריה סיגיסמונדי, שביימה גם את הקליפ של "Fighter". הוא מציג את אגילרה ככוכבת קרקס משנות ה-40, המתאבלת על מות אביה. אגילרה זכתה בשני פרסי MVPA עבור "הקליפ הטוב ביותר" ו"הבימוי הטוב ביותר – לאמנית", והועמדה לפרס ג'ונו ל"קליפ השנה". בטקס פרסי הווידאו קליפים של MTV לשנת 2006, ביצעה אגילרה את השיר בהופעה חיה. היא ביצעה אותו גם בתוכנית הטלוויזיה "סאטרדיי נייט לייב", ובסיבוב ההופעות "Back to Basics Tour". אלבום האולפן החמישי של אגילרה יצא לאור באוגוסט 2006, והורכב משני תקליטורים. התקליטור השני, שכלל שירים מתקופת שנות ה-20 עד שנות ה-40, הופק על ידי לינדה פרי בלבד. החזון של אגילרה לתקליטור השני, היה חיזוק הקשר בין אב וביתו. אגילרה ביקשה מפרי עזרה בהפקת התקליטור, ופרי החלה לכתוב את שיריו, תוך מחשבה על אביה שנפטר כשנה לפני צאת האלבום. "Hurt" יצא לאור כסינגל השני מתוך האלבום Back to Basics, מיד לאחר יציאת השיר המוביל, "Ain't No Other Man". ב-17 בספטמבר 2006, הושמע השיר לראשונה בתחנות הרדיו המוכרות בארצות הברית, ולאחר מכן יצא לאור במהדורה פיזית באוסטרליה, גרמניה והממלכה המאוחדת. המיני-אלבום, אשר כלל מספר רמיקסים לשיר, הועמד על מדפי החנויות ב-21 בנובמבר 2006. ב-8 בינואר 2007, השיר יצא לאור בצרפת. טרם הוצאת השיר התעוררה מחלוקת בין אגילרה לחברת התקליטים RCA. אגילרה העדיפה כי "Candyman" ייצא לאור כסינגל השני באלבום ו-"Hurt" יצא מיד אחריו כסינגל השלישי, ואילו חברת התקליטים האמינה כי השיר צריך לצאת כסינגל השני, ולא כסינגל השלישי. לבסוף הוחלט כי "Hurt" ייצא לאור קודם, כיוון שהחשיבו אותו כלהיט בינלאומי בעיני חברת התקליטים. "Hurt" הוא בלדת פופ מודרני, המשלבת מוזיקת נשמה ואר אנד בי. הוא נכתב בסולם מי מינורי, והוא בעל מהירות בינונית של 72 פעימות לדקה. קולה של אגילרה נע לאורך השיר בין התווים סול# באוקטבה השלישית למי באוקטבה החמישית. מנגינתו כוללת צלילי בס, צ'לו, קונטרבס, תופים, גיטרה, פסנתר, ויולה וכינור. ב-14 באוקטובר 2006, נכנס השיר לראשונה למצעד הבילבורד הוט 100, כשהוא ממוקם במקום ה-100. במהלך השבוע השלישי של חודש דצמבר עלה השיר למקום ה-19, לאחר שהופיע במצעד עשרה שבועות רצופים. השיר הגיע למקום הראשון במצעד שירי הדאנס קלאב, למקום השישי במצעד השירים העכשוויים למבוגרים ולמקום העשירי במצעד שירי המיינסטרים. הוא הוסמך לסינגל זהב על ידי איגוד תעשיית ההקלטות האמריקאי לאחר שנמכר בכחצי מיליון עותקים בארצות הברית. איגוד תעשיית ההקלטות האמריקאי פרסם כי עד אוגוסט 2014, השיר נמכר בכ-1,187,000 עותקים טהורים במדינה. "Hurt" הגיע למקום ה-28 בקנדה הוט 100, והוסמך גם הוא לסינגל זהב על ידי איגוד תעשיית ההקלטות הקנדי, לאחר שנמכר ב-40,000 עותקים. השיר הגיע למקום ה-11 במצעד הסינגלים הבריטי במשך שבועיים רצופים. השיר הגיע למקום הרביעי במצעד הסינגלים האוסטרי, ולאחר מכן עלה למקום השני. השיר הופיע באותו המצעד כ-27 שבועות רצופים. "Hurt" הגיע למקום השלישי בצרפת, למקום השני בגרמניה ולמקום הראשון בשווייץ. בנוסף, הוא הוסמך לסינגל כסף בצרפת, ולסינגל זהב בגרמניה, ובשווייץ. אל השיר הופנו ביקורות חיוביות מפיהם של מבקרי המוזיקה העכשווית. צ'אק טיילור ממגזין הבילבורד שיבח את הפקת השיר ואת קולה של אגילרה. עוד הוסיף כי על אף גילה הצעיר של אגילרה, היא יודעת לבצע שירים בעלי נושאים כאובים. מגזין המוזיקה "אנטרטיינמנט ויקלי", כתב על אגילרה כי היא זמרת מלודרמה נהדרת, וקולה אף יגרום לצמרמורות אצל ויטני יוסטון, מריה קארי וברברה סטרייסנד, שהיו להשראות של אגילרה כילדה קטנה. ביל לאמב מאתר "Dotdash", העניק לשיר חמישה כוכבי זהב מתוך חמישה, וכתב כי "השיר אינו משתלב עם מוזיקת הפופ שייחדה את אותה תקופה. Hurt הוא שיר מיוחד שיזכר לעוד דורות רבים". אחת הביקורות השליליות הבולטות שקיבל השיר הייתה ממגזין "דיילי טלגרף", שכתב שהשיר הוא בלדה משעממת ולא מיינסטרים". ג'ון מרפי מאתר "Yahoo!", שיבח את קולה של אגילרה ואת תפאורת הקליפ, אך הוסיף כי הוא לא התרשם מהפקת השיר וממסרו. אתר המוזיקה "AXS" הכתיר את השיר לשיר הטוב ביותר של אגילרה, תוך שהוא משבח את המסר והקליפ של השיר. הקליפ נגע בהחלט בנקודה רגישה בליבי, שכן, יחסיי עם אבי אף פעם לא היו טובים. הרגשתי שזה חשוב עבורה [סיגיסמונדי] שאביים את הקליפ, ונענתי לבקשה בשמחה. היא אהבה חזוני לקליפ, והבינה לאן ניסיתי לחתור במהלך בימויו. סיגיסמונדי היא במאית בחסד, יצירתית ומצטיינת בכל מעשי ידיה. לא היו בינינו מלחמת אגו במהלך צילומי הקליפ – אתה [המראיין] בטח מבין, זהו היה הקליפ הראשון שביימתי עם אדם נוסף. אני תמיד הייתי אישה דעתנית שמציגה את רעיונותיה במלואן בקליפים, אך זהו היה הקליפ הראשון ששמי לא היה השם היחידי שהתנוסס בקרדיטים על הקליפ. היא [סיגיסמונדי] הייתה נהדרת, ואף לימדה אותי מספר שיטות על זוויות המצלמה ותאורת הסט. — אגילרה בריאיון ל-Montreal Gazette קליפ השיר צולם במשך חמישה ימים רצופים במהלך ספטמבר 2006. הווידאו קליפ בוים על ידי פלוריה סיגיסמונדי בשיתוף עם אגילרה. החזון של הצמד לקליפ היה מופע קרקס בכיכובה של אגילרה, שכלל ליצנים, פילים ואריות. במהלך היום הראשון לצילום הקליפ, משב רוח חזק העיף את אוהל הקרקס הראשי, וצוות הפקת הקליפ נאלצו לצלם את הקליפ במקום אחר, דבר שגרם לעיכוב בצילומיו. ב-17 באוקטובר 2006, הוקרן הקליפ לראשונה בערוץ המוזיקה "MTV". הקליפ מתחיל בפריימים מעומעמים בשחור-לבן. קולו של כרוז הקרקס קורא לעוברים והשבים להיכנס אל המתחם, ומציג את התחנות בו. הקליפ הופך לצבעוני כאשר אגילרה מופיעה בחדר הלבשה מישון ורעוע. בתוך החדר, היא מקבלת מעוזרה פתק בו כתוב ”בצער רב אני מודיע לך על מות אביך, שנפטר ב-2 בספטמבר 1947”. לאחר התבוננת במכתב, עולה בועת זיכרון המציגה פלאשבקים מילדותה של אגילרה עם אביה. לאסי קיי משחקת את אגילרה הילדה, ואביה משוחק על ידי טימותי מרפי. לאחר מכן, הסרטון מציג את ההופעה האחרונה של אגילרה, בה אביה נכח. היא יורדת מגג הקרקס באמצעות חבל שכרוך סביב מותניה, על גבו של פיל הקרקס. באותו הפריים, אגילרה לבושה בנעלי פוינט ושמלה לבנה. אביה צופה עליה מן השורה הרביעית, תוך שהוא לבוש בבגדים בלים וישנים ומגבעת חומה. לאחר סיום ההופעה, אביה ניגש אליה בניסיון לברך אותה, אך הוא נבלע בעדר מעריצים שדוחפים אותו החוצה. אגילרה רצה אל עבר אביה בניסיון למצוא אותו, אך לאחר שהבינה כי הוא איננו, היא מתמוטטת על הקרקע. בעודה מתאבלת על השנים בהן לא דיברה עם אביה, היא מבחינה בצל אדם המעפיל על הקרקע. בתקווה שדמות הצל תהיה אביה, היא מושיטה ידיה אל עברו, אך היא פורצת בבכי לאחר שהצללית נעלמה אל הליל. הקליפ מסתיים כאשר אגילרה יושבת על ארגז קרקס, שרה ובוכה. הקליפ היה מועמד בקטגוריית "קליפ השנה" בטקס פרסי ג'ונו ב-2007. ב-31 באוגוסט 2006, ביצעה אגילרה את השיר בטקס פרסי המוזיקה של MTV. במהלך תקופת החגים, הופיעה רבות בתוכניות לילה ובספיישלים לכבוד חג המולד. בהמשך השנה, ביצעה אגילרה את השיר בתוכנית הבידור הגרמנית "Wetten, dass..?". "Hurt" נכלל ברשימת השירים בסיבוב ההופעות Back to Basics Tour. לאורך ביצועי השיר בסיבוב ההופעות, לבשה אגילרה תלבושת נוצות שעוצבה על ידי רוברטו קוואלי. הביצוע שלה באוסטרליה נכללה באלבום הווידאו Back to Basics: Live and Down Under. סינגל (תקליטור) "Hurt"‏ – 4:03 "Ain't No Other Man"‏ (גרסת הרמיקס של שפאשפטרס מיקסשואו)‏ – 5:24 מקסי-סינגל (תקליטור) "Hurt"‏ – 4:03 "Hurt"‏ (גרסת הרמיקס של ג'ייק דיירלי)‏ – 5:47 "Ain't No Other Man"‏ (גרסת הרמיקס של שפאשפטרס מיקסשואו)‏ – 5:24 "Hurt"‏ (גרסת הווידאו קליפ)‏ – 4:53 מיני-אלבום רמיקסים "Hurt"‏ (גרסת הרמיקס של טייט מיקס)‏ – 7:04 "Hurt"‏ (גרסת הרמיקס של ג'ייק שאפט)‏ – 7:02 "Hurt"‏ (גרסת רמיקס המועדנים של כריס קוקס)‏ – 9:56 "Hurt"‏ (גרסת הרמיקס האלקטרוני של JP & BSOD)‏ – 6:01 "Hurt"‏ (גרסת הרמיקס של יונתן פטרס)‏ – 9:30 "Hurt"‏ (גרסת הרמיקס של ג'ייק דיירלי)‏ – 5:47 סינגל יפני (תקליטור) "Hurt"‏ – 4:03 "Hurt"‏ (גרסת הרמיקס של ג'ייק דיירלי)‏ – 5:47 "Ain't No Other Man"‏ (גרסת הרמיקס של שפאשפטרס מיקסשואו)‏ – 5:24 "Ain't No Other Man"‏ (גרסת המיקס מועדונים של ג'וניור וקסוויז; מהדורת בונוס יפנית)‏ – 6:44 סינגל אירופאי (תקליטור) "Hurt"‏ – 4:03 "Hurt"‏ (גרסת הרמיקס של ג'ייק דיירלי)‏ – 5:47 "Ain't No Other Man"‏ (גרסת הרמיקס של שפאשפטרס מיקסשואו)‏ – 5:24 "Ain't No Other Man"‏ (גרסת הווידאו קליפ)‏ – 3:47 הורדה דיגיטלית "Hurt"‏ – 4:03 "Hurt"‏ (גרסת הרמיקס של ג'ייק דיירלי)‏ – 5:47 "Ain't No Other Man"‏ (UK מיקס שואו)‏ – 5:24 מקסי-סינגל שיווקי "Hurt"‏ (UK מיקס שואו)‏ – 5:54 "Hurt"‏ (גרסת הרמיקס של טייט מיקס)‏ – 7:04 "Hurt"‏ (מיקס מועדונים)‏ – 9:30 "Hurt"‏ (גרסת הרמיקס של פאד א פלה)‏ – 7:16 "Hurt"‏ (גרסת הרמיקס האלקטרוני של JP & BSOD)‏ – 6:01 "Hurt"‏ (גרסת המיקס שואו של ג'ייק שאפט)‏ – 5:41 "Hurt"‏ (גרסת הרמיקס של ג'ייק שאפט)‏ – 7:02 "Hurt"‏ (גרסת הרמיקס המוארך של ג'ייק שאפט)‏ – 8:30 "Hurt"‏ (גרסת רמיקס המועדונים של ג'ייק שאפט)‏ – 6:32 "Hurt"‏ (גרסת הדאב של ג'ייק שאפט)‏ – 1:53 כריסטינה אגילרה: שירה, כתיבה לינדה פרי: כתיבה, הפקה, פסנתר, טכנאית קול פטר מוקטן: מיקסינג סת' ולדמן: עוזר מיקסינג סם הולנד: עוזר מיקסינג כריסטופר קאופמן: עוזר מוזיקלי נתן וותרינגטון: תופים אריק שרמהורן: גיטרה פול השלישי: גיטרה בס ג'ייק בראון, Behind the Boards: The Making of Rock 'n Roll's Greatest Records Revealed, ‏2012, הוצאת Hal Leonard LLC‏, מסת"ב 978-1458419729 מידע על היצירה "Hurt" באתר מיוזיק בריינז מידע על הסינגל "Hurt" באתר מיוזיק בריינז מידע על היצירה "Hurt" באתר Discogs R&R :: Going for Adds :: CHR/Top 40, אתר חברת התקליטים, 17 בספטמבר 2006 קורי מוס, Christina Makes Her Comeback Twice As Nice By Expanding Basics Into Double LP, ‏6 ביוני 2006 ג'ייק בראון, Behind the Boards: The Making of Rock 'n Roll's Greatest Records Revealed, הוצאת Hal Leonard LLC, 2012, עמ' 31, מסת"ב 978-1458419729 Hurt - Christina Aguilera Hurt - Maxi-Single - Christina Aguilera Hurt [Single] Hurt (Re-Mixes) Hurt - CD Single חדשות MTV, For The Record: Quick News On Christina Aguilera, Lindsay Lohan, Jessica Simpson, Taylor Hicks, Busta Rhymes & More, ‏27 ביולי 2006 סאל סינקוולי, Christina Aguilera, "Candyman", ‏1 במרץ 2007 צ'אק טיילור, Billboard: 'Hurt' Review, ‏15 באוקטובר 2007 Hurt מגזין הבילבורד, Hot 100 Billboard, 14 באוקטובר 2006, עמ' 118 מגזין הבילבורד, Hot 100 Billboard, 16 בדצמבר 2006, עמ' 118 AllMusic, Christina Aguilera Awards: Billboard Singles, ‏25 בדצמבר 2015 אתר איגוד תעשיית ההקלטות האמריקאי, CHRISTINA AGUILERA HURT, ‏22 בפברואר 2007 מגזין הבילבורד, Ask Billboard: Taylor Swift Out-'Shake's Mariah Carey, ‏1 בספטמבר 2014 אתר איגוד תעשיית ההקלטות הקנדי, Canadian single certifications – Christina Aguilera – Hurt אתר מצעד הסינגלים הבריטי, Christina Aguilera : Artist, ‏11 בינואר 2012 אתר מצעד הסינגלים האוסטרי, CHRISTINA AGUILERA - HURT אתר מצעד הסינגלים הצרפתי, CHRISTINA AGUILERA - HURT (CHANSON) אתר מצעד הסינגלים הגרמני, CHRISTINA AGUILERA אתר מצעד הסינגלים השווייצרי, Christina Aguilera - Hurt אתר איגוד תעשיית ההקלטות הצרפתי, French single certifications – Christina Aguilera – Hurt אתר איגוד תעשיית ההקלטות הגרמני, GOLD-/PLATIN-DATENBANK אתר איגוד תעשיית ההקלטות השווייצרי, AWARDS 2007 ג'ודי רוזן, Back to Basics (2006), ‏14 באוגוסט 2006 ביל לאמב, Christina Aguilera - Hurt, ‏3 בספטמבר 2017 ג'ון מרפי, Christina Aguilera – Back To Basics, ‏14 באוגוסט 2006 Top 10 best Christina Aguilera songs Q&A; with Christina Aguilera, ‏23 במרץ 2007 סטראוגאם, New Christina Aguilera Video – “Hurt”, ‏17 באוקטובר 2006 Snap judgment: Xtina's 'Hurt' ג'יימס מונטגמרי, Underdog Night At The VMAs: Panic, Gnarls, Blunt, Chamillionaire Win Big, ‏1 בספטמבר 2006 ZDF-Programmhinweis / Samstag, 9. Dezember 2006, 20.15 Uhr, Wetten, dass..? TBD Live DVD CHRISTINA AGUILERA - HURT (SONG) CHRISTINA AGUILERA - HURT CHRISTINA AGUILERA - HURT Christina Aguilera Christina Aguilera Hurt - Christina Aguilera CHART SEARCH Christina Aguilera Christina Aguilera Rádiós Top 40 slágerlista ČNS IFPI IFPI ČR Hitparáda - CZ - RADIO - TOP 100 Týden - 202115 CHRISTINA AGUILERA - HURT (SONG) IFPI archive Hurt CHRISTINA AGUILERA - HURT (SONG) CHRISTINA AGUILERA - HURT Christina Aguilera CHRISTINA AGUILERA - HURT (SONG) Official Scottish Singles Sales Chart Top 100 CHRISTINA AGUILERA - HURT (SONG) Official Singles Chart Top 100 Christina Aguilera Christina Aguilera Christina Aguilera Christina Aguilera Christina Aguilera Official Singles Chart Top 100 ARIA Top 100 Singles for 2006 JAHRESHITPARADE 2006 TOP 100 SINGLE-JAHRESCHARTS Årslista Singlar, 2006 SCHWEIZER JAHRESHITPARADE 2006 UK Chart Top 100-Jaaroverzicht van 2006 JAAROVERZICHTEN - SINGLE 2006 JAHRESHITPARADE 2007 jaaroverzichten 2007 rapports annuels 2007 Classement Singles - année 2007 TOP 100 SINGLE-JAHRESCHARTS Årslista Singlar, 2007 SCHWEIZER JAHRESHITPARADE 2007 Archívum › Éves összesített listák JAAROVERZICHTEN - SINGLE 2007 Top 100-Jaaroverzicht van 2007 ADULT CONTEMPORARY SONGS ARIA Charts - Accreditations - 2007 Singles GOLD & PLATIN GOUD EN PLATINA GULD OG PLATIN NOVEMBER/DECEMBER/JANUAR Christina Aguilera Certified Awards Search CHRISTINA AGUILERA